gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl es gl gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - A irmandiña do futsal golea a Uruguai
Xoves, quinta feira, 06 de outubro de 2022
Galiza demostrou a súa calidade do comezo ao fin. Destacou Pana, xogador do Parrulo de Ferrol, cos seus catro goles (tres deles seguidos). Esta selección demostrou que vale.
Partidazo, pero con todas as letras. Galiza goleou a Uruguai e viña un tanto detrás de outro. Só lles deixaron marcar un gol a catorce minutos de que terminara a segunda parte.
Pana, xogador do Parrulo de Ferrol, luciuse na casa. Un hat trick na primeira parte, seguido dun golazo na segunda. O outros goles, até chegar a seis, marcáronos O. Vivian do Ourense, e Manu, do Autos Lobelle.
O combinado charrúa a penas tivo tempo para moverse ou planear unha xogada sequera. Os galegos eran moi superiores. Xogadas rápidas, calculadas, centros directos, e pés que buscaban o gol.
A estrea non puido ser mellor, e iso notouse nas bancadas. Os seareiros animaban aos seus xogadores, chamábanos polo nome, aplaudíanlles, e coreaban "Galiza, Galiza!" a berros, aínda que o home que falaba pola megafonía se empeñase en dicir "Ga-li-cia!". Non había maneira. Tamén houbo berros pola oficialidade das seleccións nacionais.
A Galiza do futsal ten nivel. E este é o primeiro partido de moitos, dixo Pana ao terminar o encontro.
Terminando a primeira parte houbo que parar o encontro, ao entraren unha ducia de persoas portando unha faixa na pista. Eran do colectivo de traballadores dos centros deportivos da Coruña que reivindicaban o primeiro convenio colectivo para a provincia. Xa se tiñan manifestado antes ás portas do pavillón, convocados, mais comezada a primeira metade, entraron por un lateral á pista parte deles pedindo que a Dirección Xeral para o Deporte medie no conflito.
Ademais, terminado xa o encontro, segundo puido saber Vieiros, houbo un enfrontamento entre a policía española e varios membros do colectivo Siareir@s Galeg@s. Os Siareir@s denunciaron que os axentes estaban a agardar por eles ás portas do pavillón e varios mozos foron golpeados.
Primeira crónica do partido (22:30 horas): Ambientazo na Malata e xa imos 5-1
Anteriores: Todo listo para o Galiza-Uruguai
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os ambiente nas bancadas
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto